**HF Mosevang – kloakering 2016-2017**

Informationsmøde vedr. 2 etape af kloakering i Aarhus kommune

1. **Generelt**

Danjord, der har entreprisen på at etablere kloakeringen hos HF Mosevang, indkaldte til informationsmøde d. 14. september sammen med Aarhus Kommune.

1. **Opstart**

Landmåleren fra Danjord har allerede været i gang med at inspicere de eksisterende forhold hos HF Mosevang og for nu er følgende afklaret:

* 1. Danjord starter udgravningen på de store veje og først v. Bjørnholms Allé/Irisvej efterfulgt af Rosenholms Alle og op ad Irisvej. De efterfølgende hovedveje er der ikke taget stilling til endnu.
  2. Man skal forvente en del larm og svineri pga. de store maskiner og arbejdet foregår ca. fra kl. 7:00-16.00 fra mandag – fredag.
  3. Forventet start er nu og forventet afslutning sommeren 2017 afhængig af frost.

1. **Larm og svineri**
   1. Såfremt Danjord, ifm. udgravningerne finder for højt grundvand, etableres der en særskilt pumpestation v. den enkelte have, som kører 24 timer i døgnet og larmer svarende til en generator. Arbejdet skal udføres og larmen kan ikke minimeres, men i og med at arbejdet forventes gjort i perioden fra november til påske, bør ingen af haverne være generet i voldsom grad, da dette er uden for sæsonen.
   2. Ifm. etablering af de store hovedledninger på hovedvejene skal man ikke forvente at kunne køre endsige parkere i nærheden af sit hus i ca. 1 mdr. Man vil dog altid have adgang til egen have til fods under hele forløbet.
   3. Der forventes at være parkeringsforbud på Åhavevej under store dele af forløbet.
   4. For Danjord vil ensrettet kørsel på Åhavevej være ophævet, men det vil fortsat være gældende for alle andre.
2. **Til den enkelte haveejer**
3. Ca. 14 dage før Danjord påbegynder udgravningen i den enkelte have, placeres 2 pinde i hver have. Pindene indikerer, hvor Danjord vil grave og placeringen af disse pinde kan ændres såfremt de ikke måtte være placeret korrekt ift. nuværende eller fremtidig placering af toilet eller såfremt man ønsker at stikledningen fra havegangen skal graves anden steds i haven. Ved ønsket ændring kan man enten placere pindene anderledes, men man skal forvente som hovedregel af stikledningen fra havegangen vil gå i lige linje fra havegangen hen i mod toilettet. Det er en god idé at kontake Danjord herom.
4. Pind nr. 1 placeres ved hækken, hvor stikledningen fra havegangen skal tilsluttes. Denne placeres og tilsluttes først.
5. Pind nr. 2 placeres der hvor brønden kommer til at være placeret i ca. 1.20m. dybe. Dækslet skal efterfølgende være tilgængeligt og ikke dækket af sten, bed el. lign.
6. Der bliver ifm. udgravning i haverne benyttet mindre maskiner, men de kommer stadig til at svine og ødelægge etablerede bede, græsplæne mv. og evt buske og træer kan også blive nødt til at blive flyttet for en stund.
   * 1. Har man specielle hensyn, der skal tages, ifm. opgravning af planter, forårsløg mv. skal I tage kontakt til Danjord direkte og aftale nærmere.
     2. Danjord sørger for total re-etablering og har kun haft gode erfaringer med de indtil nu 600 kolonihaver, som de har været i gang med indtil nu.
     3. Brønden vil blive placeret for enden af stikledningen, der kun går til husets 1. facade.
     4. Fra brønden vil det herefter være den enkelte haveejers eget ansvar og for egen regning at etablere tilslutning fra brønden til egne rør vha. VVS/Blikkenslager/Autoriseret kloakmester.
7. Der kommer besked til den enkelte hustand, hvornår man må sluttes til kloakanlægget og man må IKKE tilslutte ens egen have førend Danjord har givet besked. Regnvand fra tagrender må IKKE tilsluttes kloakeringen.
8. Alle haver skal være tilsluttet d. 31.12.2018. Man anbefaler dog at tilslutte sig hurtigst muligt efter klarmeldingen fra Danjord i 2017.

1. **Øvrigt**
   1. Der etableres særskilt pumpestation for enkelte hustande på Åhavevej pga. at denne del af HF Mosevang ligger lavere end den øvrige del af haveforeningen.
   2. Pumpestationen bliver fælles for alle 3 haveforeninger langs Åhavevej.
   3. Denne del bliver det sidste arbejde, der udføres i forbindelse projektplanen for kloakeringen. De berørte haveejere bliver kontaktet herom af Danjord.
   4. Der etableres spildevandsledninger på Bjørnholms Allé, hvorfra vandet bliver opsamlet og derfra videreledt til Aarhus vand.
   5. Der etableres stikledninger til alle grunde, vha gravemaskiner, i ca. 3-4 meters dybde.
   6. Danjord sørger for, efter endt udgravning på stikvejene, at lægge 5cm stabilgrus/minigrus/perlegrus i stedet for det nuværende. Haveejerne skal ikke selv fjerne det eksisterende grus.
   7. Nederste del af Mosevang mod HF 1940 skal tilsluttes pumpestationen tilhørende HF 1940 og Engvang. Afslutningsvis bør dette ikke få nogen betydning for tidsplanen, idet alle 3 haveforeninger har samme ordnede tidsplan, men Danjord informerer undervejs Winnie herom, da der kan forekomme uventede forsinkelser de 3 haveforeninger imellem.
2. **Økonomi**
   1. 350 kr. pr. mdr. i 30 år er allerede vedtaget v. ekstra ordinær generalforsamling i 2015.
   2. Regulering af omkostningerne/enhedspris for hovedledningen kan forekomme, men den endelige pris vil først blive fastsat i 2024. Kommunen mener, jf. Besparelser opnået i løbet af fase 1, at en reduktion af den samlede pris vil være opnåeligt over 4 etaper.
   3. Bestyrelsen vil se på hvorvidt det er muligt at etablere en fælles ordning/pris i forhold til den private tilslutning fra kloakbrønden til den enkelte haves installation af WC, bad, vaske mv. Mere herom senere.

1. **Vandrør**

HF Mosevang har pr. 14. September 2016 indgået aftale med Danjord om at der også etableres vandledningsprojekt samtidig med kloakeringen.

* 1. Stikledninger til vand og kloakering på grunden kommer til at ligge i samme udgravning, men vil være nedgravet 2-delt på vejen.
  2. De nærmere omstændigheder herom kendes endnu ikke, men informationer herom bliver fremsendt så snart yderligere er aftalt.

1. **Informationer og spørgsmål under forløbet** 
   1. **Danjord** etablerer v. bunden af Bjørnholms Allé et kontor, hvor man kan komme forbi og stille spørgsmål. Vær opmærksom på at de evt. ikke altid har tid til at tale med jer på det tidspunkt I kommer, men de vil bestræbe sig herpå.
   2. **Peter G. Sørensen**, fra have nr. 39 er bestyrelsens kontaktperson under kloakeringsforløbet.
      1. Peter forestår **IKKE kontakten mellem den enkelte have og Danjord.** Dette sørger den enkelte have selv for.
      2. Peter vil kun besvare generelle spørgsmål, så vi er sikker at kommunikationen er ensartet.
   3. **Winnie B. Thorgaard**, have nr. 54, har direkte kontakt til Danjord ifm planerne, nedbrud og andre uforudsete hændelser.
      1. Projektplanerne bliver fremsendt løbende og er ca. af 6-8 ugers varighed, hvor den enkelte have vil kunne se om ens have er næst i rækken til at blive udgravet.
      2. Winnie sørger for på hjemmesiden (i videst mulige omfang) og på Facebook at kommunikere eventuelle udfald på elektricitet, vand etc. – men forvent ikke at informationen kommer på forhånd, men mere en information på bagrund af uforudsete hændelser under udgravningen. Venligst se på hjemmesiden og Facebook før I ringer.
      3. Enkelte gange bør I forvente, at der ikke kan etableres kontakt til hjemmesidens redigeringsmodul, når uheldet er ude, og derfor vil information kun være at finde på Facebook. I så fald opdateres hjemmesiden efterfølgende.
      4. Alle overordnede informationer og tidsplaner informeres der ligeledes om på såvel hjemmesiden, Facebook samt pr. post eller mail.   
           
         Ønsker I at modtage disse opdateringer via mail bedes I skrive til Tanja på **”Tanja\_Nielsen84@hotmail.com**  
           
         Det vil være en store lettelse for os i Bestyrelsen, såfremt I ønsker informationer med mail, samtidig med at det er væsentlig billigere for haveforeningen generelt set.
      5. På hjemmesiden er der under ”Nyheder” etableret et særkilt punkt ift kloakeringen, hvor informationer løbende vil blive opdateret.   
           
         Se også bestyrelsens kontaktinformationer på hjemmesiden under punktet ”Bestyrelse”.
2. **Vigtige kontakter:**
   1. Vilhelm, formand: Tlf.: 4232 4965 – aogv70@gmail.com
   2. Winnie, sekretær: Tlf.: 4120 1879 – wjn@dk.ibm.com
   3. Taja, kasserer: Tlf.: 4280 4285 - tanja\_Nielsen84@hotmail.com
   4. Peter, kontaktperson ifm. kloakering: Tlf.: 4280 4285
   5. Danjord: Line Munk Mathiesen: Tlf.: 2488 8415 – line@danjord.dk